CELEX: 22009D0060
Language: hr
Date: 2009-05-29 00:00:00
Title: Odluka Zajedničkog odbora EGP-a br. 60/2009 od 29. svibnja 2009. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               254
            
         22009D0060
   
               L 232/11
            
            
               SLUŽBENI LIST EUROPSKE UNIJE
            
            
               29.05.2009.
            
         
      ODLUKA ZAJEDNIČKOG ODBORA EGP-a
   br. 60/2009
   od 29. svibnja 2009.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Odlukom Zajedničkog odbora EGP-a br. 27/2009 od 17. ožujka 2009. (1).
            
         
               (2)
            
            
               Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (2) treba se unijeti u Sporazum. To je potrebno kako bi se omogućilo da Norveška i Island održavaju nižu maksimalnu razinu dioksina i PCB-a sličnih dioksinu u morskom ulju utvrđenima njihovim nacionalnim zakonodavstvom, usvojenim zbog javnog zdravstva.
            
         
               (3)
            
            
               Uredba Komisije (EZ) br. 1126/2007 od 28. rujna 2007. o izmjeni Uredbe (EZ) br. 1881/2006 o utvrđivanju najvećih dopuštenih količina određenih kontaminanata u hrani u pogledu toksina Fusarium plijesni u kukuruzu i proizvodima od kukuruza (3) treba se unijeti u Sporazum.
            
         
               (4)
            
            
               Uredba Komisije (EZ) br. 629/2008 od 2. srpnja 2008. o izmjeni Uredbe (EZ) br. 1881/2006 o utvrđivanju najvećih dopuštenih količina određenih kontaminanata u hrani (4) treba se unijeti u Sporazum.
            
         
               (5)
            
            
               Uredba (EZ) br. 1881/2006 koja stavlja izvan snage Uredbu Komisije (EZ) br. 466/2001 (5), koja je sastavni dio Sporazuma i stoga mora biti stavljena izvan snage, u skladu sa Sporazumom.
            
         
               (6)
            
            
               Ova se Odluka ne primjenjuje na Lihtenštajn,
            
         ODLUČIO JE:
   Članak 1.
   Poglavlje XII. Priloga II. Sporazumu mijenja se kako slijedi:
   
               1.
            
            
               Tekst točke 54zn. (Uredba Komisije (EZ) br. 466/2001) briše se.
            
         
               2.
            
            
               Iza točke 54zzzy. (Direktiva Komisije 2008/60/EZ) umeće se sljedeće:
               
                           „54zzzz.
                        
                        
                           
                              32006 R 1881: Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.), kako je izmijenjeno:
                           
                                       —
                                    
                                    
                                       
                                          32007 R 1126: Uredba Komisije (EZ) br. 1126/2007 od 28. rujna 2007. (SL L 255, 29.9.2007., str. 14.).
                                    
                                 
                                       —
                                    
                                    
                                       
                                          32008 R 0629: Uredba Komisije (EZ) br. 629/2008 od 2. srpnja 2008. (SL L 173, 3.7.2008., str. 6.).
                                    
                                 U smislu ovog Sporazuma vrijede odredbe ove Uredbe sa sljedećim prilagodbama:
                           U članku 1. umeće se sljedeće:
                           ‚S obzirom na maksimalnu razinu dioksina i PCB-a sličnih dioksinu u morskom ulju, Island i Norveška mogu zadržati maksimalnu razinu zbroja dioksina, furana i PCB-u sličnih dioksina (WHO-PCDD/F-PCB-TEQ) od 5 pg/g masti.’ ”
                        
                     
         Članak 2.
   Tekstovi uredbi (EZ) br. 1881/2006, (EZ) br. 1126/2007 i (EZ) br. 629/2008 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 30. svibnja 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 29. svibnja 2009.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 130, 28.5.2009., str. 19.
   
      (2)  SL L 364, 20.12.2006., str. 5.
   
      (3)  SL L 255, 29.9.2007., str. 14.
   
      (4)  SL L 173, 3.7.2008., str. 6.
   
      (5)  SL L 77, 16.3.2001., str. 1.
   
      (6)  Ustavni zahtjevi nisu navedeni.